

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՖԻՆԱՆՍՆԵՐԻ ՆԱԽԱՐԱՐՈՒԹՅՈՒՆ**

**Ն Ա Խ Ա Ր Ա Ր**

0010, Երևան, Մելիք-Ադամյան փող. 1

Վեբ կայք՝ www.minfin.am, ֆիննախ.հայ

Էլ. փոստ՝ secretariat@minfin.am

Հեռ.՝ (+374 11) 800 002

Վեբ կայք՝ [www.minfin.am](http://www.minfin.am)

N \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

<<\_\_\_\_\_\_\_>> \_\_\_\_\_\_\_\_\_\_\_\_\_\_\_\_20 թ.

ՊԵՏԱԿԱՆ ՄԱՐՄԻՆՆԵՐԻՆ

(ըստ ցուցակի)

ՊԱՏՃԵՆԸ՝ ՀՀ ՆԱԽԱԳԱՀԻ ԱՇԽԱՏԱԿԱԶՄԻ ՂԵԿԱՎԱՐ

ՊԱՐՈՆ ԷՄԻԼ ՏԱՐԱՍՅԱՆԻՆ

ԵՐԵՎԱՆԻ ՔԱՂԱՔԱՊԵՏ

ՊԱՐՈՆ ՀԱՅԿ ՄԱՐՈՒԹՅԱՆԻՆ

Հարգելի գործընկերներ

Հայտնում ենք, որ գնումների մասին ՀՀ օրենսդրությամբ նախատեսված գնման գործընթացների շրջանակում կիրառվող հայտերի գնահատման վերաբերյալ տրվել է ՀՀ ֆինանսների նախարարի 02/09/2019 թիվ 1 պաշտոնական պարզաբանումը, որը հրապարակված է նաև [www.procurement.am](http://www.procurement.am) ինտերնետային հասցեով գործող գնումների պաշտոնական տեղեկագրում՝ «Օրենսդրություն» բաժնի «Պաշտոնական պարզաբանումներ» ենթաբաժնում:

Մասնավորապես հիշյալ պարզաբանմամբ նախատեսվել է, որ`

1) եթե մասնակցի գնային առաջարկում «Արժեք» և «ԱԱՀ» սյունակներում գումարները լրացված են ինչպես թվերով, այնպես էլ տառերով, և դրանք համապատասխանում են միմյանց, իսկ «Ընդհանուր գինը» սյունակում տառերով նշված գումարի մեջ լրացված են ավելորդ բառեր, որի արդյունքում ստացվում է գոյություն չունեցող թիվ, ապա գնահատող հանձնաժողովը հայտը գնահատելիս հիմք է ընդունում «Արժեքը» և «ԱԱՀ» սյունակներում տառերով լրացված գումարների հանրագումարը: Այսինքն, հրավերով սահմանված պահանջներին համապատասխան կազմված և ներկայացված գնային առաջարկը միայն «Ընդհանուր գինը» սյունակում ավելորդ բառերի առկայության հիմքով ենթակա չէ մերժման.

2) եթե մասնակցի գնային առաջարկի համապատասխան սյունակներում լրացված տառերով գումարների մեջ լումաները նշված են թվերով, ապա գնահատող հանձնաժողովը այդ հիմքով հայտը չի մերժում:

Վերոգրյալով պայմանավորված հայտնում ենք, որ գնային առաջարկները գնահատելիս անհրաժեշտ է առաջնորդվել հիշյալ մոտեցմամբ:

Խնդրում ենք սույն գրության պատճենը տրամադրել Ձեր համակարգում գործող ՓԲԸ-ներին, ՊՈԱԿ-ներին և հիմնադրամներին:

Միաժամանակ, ՀՀ մարզպետարաններին խնդրում ենք սույն գրության պատճենը տրամադրել նաև մարզի վարչական սահմաններում գտնվող համայնքներին՝ վերջիններիս խնդրելով նաև սույն գրության պատճենը տրամադրել իրենց համակարգում գործող ՓԲԸ-ներին, ՀՈԱԿ-ներին և հիմնադրամներին:



ՀԱՐԳԱՆՔՈՎ՝

ՊԱՇՏՈՆԱԿԱՏԱՐ ԿԱՐԵՆ ԲՐՈՒՏՅԱՆ

Կատ.՝ գնումների քաղաքականության

վարչություն, հեռ.՝011-800-258